പരീക്ഷയ്ക്ക് ശേഷം നടുറോഡില് പ്ലസ് വണ് വിദ്യാര്ത്ഥികളുടെ കൂട്ടത്തല്ല് ദൃശ്യങ്ങള് സമൂഹമാധ്യമങ്ങളില് വൈറല് Plus One Students Clash കോഴിക്കോട്: കോഴിക്കോട് കൊടുവള്ളിയില് പ്ലസ് വണ് വിദ്യാര്ത്ഥികള് Plus One Studentsതമ്മില് നടുറോഡില് കൂട്ടത്തല്ല്. പരീക്ഷ കഴിഞ്ഞ് സ്കൂളിന് പുറത്തിറങ്ങിയതിന് പിന്നാലെയാണ് കൂട്ടത്തല്ലുണ്ടായത്. കോഴിക്കോട് കരുവന്പൊയില് ഹയര്സെക്കന്ഡറി സ്കൂളിലേയും കൊടുവള്ളി ഹയര് സെക്കന്ഡറി സ്കൂളിലേയും പ്ലസ് വണ് വിദ്യാര്ത്ഥികള് തമ്മിലാണ് സംഘര്ഷമുണ്ടായതെന്നാണ് റിപ്പോര്ട്ട്. പത്താം ക്ലാസില് ഒരുമിച്ച് പഠിച്ചവരായിരുന്നു ഇവര്. എന്നാല് കുട്ടികള് തമ്മിലുള്ള വൈരാഗ്യം കനത്തതോടെയാണ് ഇത് സംഘര്ഷമായത്. കുട്ടികള് തമ്മില് അടികൂടുന്ന ദൃശ്യങ്ങള് സമൂഹമാധ്യമങ്ങളില് വ്യാപകമായി പ്രചരിക്കുന്നുണ്ട്. വിദ്യാര്ത്ഥികളെ നിലത്തിട്ട് ചവിട്ടുന്നതടക്കമുള്ള ദൃശ്യങ്ങളാണ് പ്രചരിക്കുന്നത്. അതേസമയം പരീക്ഷയ്ക്കായി വിദ്യാര്ത്ഥികള് സ്കൂളില് എത്തുമ്ബോള്തന്നെ സംഘര്ഷമുണ്ടാകാനുള്ള സാധ്യത അധികൃതര് മുന്നില് കണ്ടിരുന്നു. ഇത് ഒഴിവാക്കാന് ആവശ്യമായ നടപടികള് സ്വീകരിച്ചു. ഇതിനുപിന്നാലെ സ്കൂളിന് പുറത്തിറങ്ങിയതോടെയാണ് ഇവര് വഴക്കുണ്ടാക്കിയത്. ഒടുവില് നാട്ടുകാര് ഇടപെട്ടാണ് ഇത് നിയന്ത്രിച്ചത്. സംഭവത്തില് പരാതി നല്കാത്തതിനാല് പോലീസ് കേസെടുത്തിട്ടില്ലെന്നാണ് വിവരം. രണ്ട് സ്കൂളുകളുടെയും സമീപമുള്ള ചൂണ്ടപ്പുറത്ത് വെച്ചാണ് കൂട്ടത്തല്ല് ഉണ്ടായത്.